b'\n_START_ARTICLE_\nH. C. Schwan\n_START_SECTION_\nEl\xc3\xa4m\xc3\xa4\n_START_PARAGRAPH_\nSchwan syntyi Horneburgissa Hannoverin kuningaskunnassa. H\xc3\xa4n opiskeli sek\xc3\xa4 G\xc3\xb6ttingenin ett\xc3\xa4 Jenan yliopistoissa ennen valmistumistaan vuonna 1842. H\xc3\xa4net vihittiin papiksi 13. syyskuuta 1843. Vuoden 1843 lopussa Schwan aloitti l\xc3\xa4hetysty\xc3\xb6n Bahiassa Brasiliassa. Siell\xc3\xa4 ollessaan h\xc3\xa4n avioitui 4. huhtikuuta 1849 Emma Matilda Edmunde Blumen kanssa._NEWLINE_Vuonna 1850 h\xc3\xa4net kutsuttiin pastoriksi Missouriin Black Jackiin Salemin luterilaiseen seurakuntaan. H\xc3\xa4net asetettiin virkaansa 15. syyskuuta 1850. Vuonna 1852 h\xc3\xa4n siirtyi Ohion Clevelandiin Zionin luterilaisen seurakunnan pastoriksi. H\xc3\xa4n palveli t\xc3\xa4ss\xc3\xa4 virassa 30 vuotta, kunnes v\xc3\xa4istyi ryhtyen samalla seurakunnan apulaispastoriksi._NEWLINE_T\xc3\xa4m\xc3\xa4n ohessa h\xc3\xa4n toimi useissa teht\xc3\xa4viss\xc3\xa4, kuten muun muassa Missouri-synodin Keski-alueen varapresidenttin\xc3\xa4 1854-1857, Missouri-synodin varapresidenttin\xc3\xa4 1857-1860, Keski-alueen presidenttin\xc3\xa4 1860-1878 sek\xc3\xa4 Missouri synodin presidenttin\xc3\xa4 1878-1899. Vuonna 1862 h\xc3\xa4n julkaisi kirjan 32 teesi\xc3\xa4 ep\xc3\xa4evankelista k\xc3\xa4yt\xc3\xa4nt\xc3\xb6\xc3\xa4 vastaan. H\xc3\xa4n oli my\xc3\xb6s vastuussa synodin virallisen katekismuksen julkaisemisesta vuonna 1896.'